Otvoren prvi srpski Muzej igračaka i voštanih figura\n24sata\t11.02.2008 16:16\nPlišane mede i životinje, gumene lutkice, plastični i metalni vojnici, barbike i štrumfovi, Simsonovi, džedaji, indijanci i kauboji... svi zajedno na jednom mestu - u prvom Muzeju igračaka i figura od voska u Srbiji, koji je otvoren u subotu u Kosovskoj ulici broj 18a.\nVlasnica Muzeja „Fantazi” Radmila Velbabović za „24 sata” kaže da već godinama skuplja najrazličitije kolekcije igračaka i kontaktira s pasioniranim sakupljačima širom sveta.\n- Počela sam da se bavim kolekcionarstvom tako što sam i sama prikupljala sve što je imalo sliku konja, životinje koju najviše volim - objašnjava bivša državna reprezentativka u jahanju.\nDobar deo života Radmila je provela u Engleskoj i Francuskoj, gde je na specijalizovanim buvljacima pronalazila igračke, voštane figure i druge raritetne predmete, koje nabavlja i na kolekcionarskim sajmovima u Holandiji i Nemačkoj.\nU „Fantaziju” su pravi kuriozitet nemačke plišane igračke „Štajf” iz 1902. godine, figurice vojnika iz četrdesetih i pedesetih, kao i Diznijevi likovi nastali šezdesetih godina prošlog veka. Osim što možete ostati bez teksta, tamo možete čuti brojne interesantne činjenice o nastanku lutaka ili istorijat najstarijih fabrika igračaka na svetu.\nTakođe, decu u nama i decu pored nas definitivno će zaintrigirati ko je barbikina mama, Asteriksov i Obeliksov tata i ko je bio toliko genijalan da stvori čuvene Snorkijevce. U Muzeju se zajedno igraju francuske „Tomi” bebice i Jagodice Bobice, Marvelovi superheroji i dobri stari Đepetov Pinokio, a sve to između velikog galskog sela i sveta „Lego” kockica. U prostoriji iznad poređane su linije figura od voska.\n- Zasad, ništa od figura nije na prodaju - ističe vlasnica Muzeja, uz napomenu da će se struktura postavki menjati i da će vremenom donositi nove primerke iz bogate sopstvene kolekcije. Muzej je otvoren od utorka do subote od 10 do 18 sati, nedeljom od 10 do 15, dok ponedeljkom ne radi. Ulaz za decu košta 150 dinara, a za odrasle 200 dinara.\nIzmeđu 2.000 i 3.000 eksponara\nU Muzeju je izloženo između 2.000 i 3.000 eksponata. Vlasnica Muzeja vodila je računa i o edukaciji posetilaca, pa je istorijat i značaj, kao propratnu priču, postavila uz svaku igračku. Limene, drvene, gumene, plišane, krpene, za devojčice ili dečake, manje ili više poznate i omiljene, igračke će oživeti detinje uspomene svim posetiocima, a figure od voska, njihove boje i oblici, poklonicima kulture će na drugačiji način približiti umetnost.\n1. OTVOREN PRVI SRPSKI MUZEJ IGRACAKA...\nOd nedelje 20. maja zatvoren put preko BanstolaВечерас посетите музеје у Новом СадуUgrožena poslednja kotobanja u širem centru Novog SadaFestival optimizma Baby Exit na Petrovaradinskoj tvrđaviImendan srpske VojvodineBesplatne ture Novim SadomS.Karlovci: Dan kad su Srbi zahtevali VojvodinuParkiranje za vreme Poljoprivrednog sajma u Novom SaduMilioni iz budžeta Novog Sada za fantomske organizacije mladihDečak koji je ostao bez bubrega zbog pada sa stolice - stabilnoПоводом Дана победе богат програм у центру и Кинеској четвртиUrbanisti planiraju da Detelinara dobije zgradu od 16 spratovaBesplatni časovi srpskog i matematike za osmakeRadovi na mostu menjaju saobraćaj vozova u utorakStanari Rotkvarije stvorili divlju deponiju na mestu gde su bili kontejneriСат на Катедрали поново радиPre 19 godina NATO srušio zgradu TVNSPočinje naplata ulaska u Nacionalni park "Fruška gora"Šta nas očekuje za praznike na Štrandu, u Kameničkom, Limanskom parkuНове улице у систему наплате паркирања


Platinasti jubilej: Kraljica i dalje ima obožavaoce na Karibima - uprkos neizvesnoj budućnosti : Južne vesti\nPlatinasti jubilej: Kraljica i dalje ima obožavaoce na Karibima - uprkos neizvesnoj budućnosti\n15:32, 3. 6. 2022.\nCourtesy of Andrea Garcia-Riveroll\nAndrea Garsija-Riverol: 'Malo ljudi može da kaže da su plesali za kraljicu'\nOve godine, dok kraljica Elizabeta slavi 70 godina na prestolu, zvaničnici u nekim zemljama Komonvelta najavili su nameru da je smene sa čela države - iako ne žele svi da ona ode.\nKomonvelt je organizacija 53 države (plus Ujedinjeno Kraljevstvo) i čini ga gotovo trećina svetskog stanovništva, od kojih je nad skoro svima nekada vladao London.\nDanas je većina zemalja koja je činila Britansku imperiju stekla nezavisnost od Velike Britanije, ali kraljica i dalje vlada u 14 država.\nBarbados nije jedna od njih - kraljica je smenjena u novembru 2021, kada zemlja postaje republika.\nPozivi ostalim zemljama da se pođe stopama Barbadosa možda su postali sve glasniji, ali neki građani još uvek uživaju u tradiciji i vezi koju pruža monarhija.\n„Ne bih mogla da zamislim Belize bez kraljice", kaže Džordana Riverol.\n„Smatram da je ona ključni deo naše zemlje.\n„Otkako smo se rodili, ona je bila ta ličnost, i još uvek kraljica, a to je teško odvojiti od Belizea - to mu je kao druga priroda."\nKako je kraljica Elizabeta pokušala da ublaži promene\nŠta zasmejava kraljicu Elizabetu\nKraljica Elizabeta nasmejana na prvoj u nizu proslava njenog planitastog jubileja\nDo sada neviđeni snimci kraljice Elizabete u novom BBC dokumentarcu\nCourtesy of Vanesa Vasquez Rancharan\nDžordana Riverol, Vanesa Vaskuez Ransharan i Andrea Garsija-Riverol fotografisane kako plešu za kraljicu tokom njene posete Belizeu 1994. godine.\nPles za Kraljicu\nPre skoro tri decenije, devetogodišnja Džordana i drugi mladi plesači izveli su tradicionalni Mestizo ples za kraljicu Elizabetu, tokom njene posete Belizeu 1994.\nKratka poseta od dva i po dana doživljena je kao veliki uspeh, a procenjuje se da je po njenom dolasku svog monarha pozdravilo 90 odsto stanovništva.\n„Najviše se sećam čitave halabuke", kaže Andrea Garsija-Riverol, Džordanina rođaka i koleginica plesačica koja je u to vreme imala deset godina.\n„Mislim da nisam shvatala važnost svega i uglavnom se samo sećam da je bilo mnogo ljudi. Svi smo bili veoma nervozni."\nVanesa Vaskez Rančaran, koja je takođe imala deset godina kad je plesala za kraljicu, seća se da joj je rečeno da slučajno ne „uprska stvar".\n„Imale smo toliko različitih nastupa da nisam shvatala da ovo nije tek neki običan događaj", kaže ona.\n„Sećam se da su nas pripremali, vodili računa da izgledamo dobro kako bi bili sigurni da će sve izgledati prelepo."\nAndreini baka i deda i dalje čuvaju poziv sa parade na kojoj je nastupila\nTe nervoze se 28 godina kasnije sećaju sve tri, baš kao i Harabe Tapatio plesa koju su izveli.\n„Još se sećam svih koraka", kaže Andrea, dok druge dve veruju da bi lako mogle da joj se priključe.\n„Bila je to jedna od naših popularnijih tačaka", kaže Džordana.\n„Reći da smo je izveli stotinu puta bilo bi potcenjivanje.\n„Toga dana sam se pripremala da izađem na binu i bila sam stvarno nervozna, misleći, u redu, nemoj da uprskaš stvar, ali čim je krenula muzika, pokreti su počeli sami da teku i mi smo zaboravile gde smo."\nLjudi su se 1994. godine, prilikom poslednje posete kraljice Belizeu, penjali po drveću i zgradama da bi videli kraljicu\nMemorijalni park u Belize Sitiju bio je ispunjen gostima sa pozivnicama i njihovim porodicama, dok su se drugi peli na drveća i obližnje krovove da bi mogli da vide kraljicu.\nOva pomama se, međutim, nije ponovila na najskorijoj turneji kad su početkom godine vojvoda i vojvotkinja od Kembridža došli u posetu.\n„Kad je stigao princ Vilijam, održani su protesti, a ja mislim da se to ne bi desilo devedesetih", kaže Andrea.\n„Ali trenutno se više govori o tome da ćemo postati republika nego kad nas je kraljica posetila ranije."\nSedmi rođendan princeze Šarlot: Mama rekla ptičica, neodoljivi osmeh u cveću\nPrinc Čarls i Kamila posetili redakciju BBC-ja\nSer Kolvil Jang (desno) 27 godina je bio generalni guverner Belizea, odnosno predstavnik kraljice u zemlji\nNa Karibima, kraljica je trenutno monarh u osam zemalja, a najmanje šest - uključujući i Belize - izrazilo je želju da postane republika i da je smeni sa čela države.\nTi apeli su mogli da se čuju poslednjih nekoliko meseci dok su članovi kraljevske porodice bili na turneji po regionu u čast Platinastog jubileja.\nIako je postojala izvesna podrška tim posetama, demonstranti su se jasno čuli u zemljama Komonovelta, tražeći izvinjenje i priznanje na koji način je porodica imala koristi od ropstva.\nU Belizeu, Henri Čarls Ašer, ministar za javnu službu, ustavnu i političku reformu, najavio je finansiranje opsežne revizije načina vladavine zemljom.\n„Proces dekolonizacije širi se karipskim regionom", rekao je on u parlamentu ove zemlje.\n„Možda je došlo vreme da Belize napravi taj sledeći korak u istinskoj kontroli nad našom nezavisnošću."\nNa sličan način, vlade Jamajke, Bahama, Grenade, Antigve i Barbuda, i Sent Kitsa i Nevisa takođe su najavile korake ka smeni kraljice sa čela države.\nNisu svi bili oduševljeni kraljevskom posetom Belizezu - vojvoda i vojvotkinja od Kembridža su zbog protesta odustali od dela putovanja\nProtesti koji tokom najskorije kraljevske posete naterao je pripadnike kraljevske porodice da odustanu od prve zvanične tačke programa u Belizeu - posete farmi kakaoa.\nPortparol Kensingtonske palate izjavio je da je putovanje otkazano zbog „osetljivih pitanja koja se tiču zajednice".\nStanovnici Indijan Krika usprotivili su se kupovini zemlje dobrotvorne organizacije za konzervaciju Flora end fauna internešenel (Flora and Fauna International), čiji je pokrovitelj princ Vilijam.\nProtestovali su i zbog korišćenja njihovog sela kao mesto sletanja kraljevskog helikoptera.\nDžon Bričenjo, premijer Belizea, izjavio je tokom turneje da je došlo vreme da se detaljnije prouči način vladanja i demokratija u zemlji.\n„Mi, vreme, stvari se menjaju, i mi idemo dalje", rekao je on.\n„Moramo da otkrijemo gde se to ljudi istinski osećaju kao stvarni vlasnici onoga što se dešava u njihovoj zemlji."\nOtkako je Belize 1981. stekao nezavisnost od Ujedinjenog Kraljevstva, zemlja nije imala priliku da se izrazi kako se stvarno oseća povodom toga da je kraljica Elizabeta još uvek na čelu njihove države.\nUz to, ustav ne zahteva referendum da bi se ona smenila.\nUmesto toga, dovoljno je dvotrećinsko glasanje u Predstavničkom domu.\nKraljica je tokom turneje videla brojne tradicionalne predstave\nPodsećanje na 1994. godinu\nMeđutim, dok se širom Komonvelta održavaju proslave Platinastog jubileja, Džordana, Vanesa i Andrea se rado sećaju Kraljice.\nSve tri su sada majke i priču plesu za kraljicu podelile su sa svojom decom.\n„Ponovni razgovor o tome me je vratio kroz vreme i podsetio na čitavo to iskustvo", kaže Andrea.\n„Rekla sam svojoj deci: 'Znate šta, plesala sam za kraljicu', a to je nešto što im nisam ispričala nikada ranije."\n„Ne može mnogo ljudi da se pohvali da je plesalo za kraljicu", dodaje ona.\nPlesale su zajedno oko pet godina u grupi po imenu Dečja radiodifuzna korporacija (CBC), koju je osnovala Rene Sosa u Korozalu, gradiću na severu Belizea.\n„Gospođica Rene je bila neverovatna žena, i bliska prijateljica moje majke, pa smo se tako i mi družile", objašnjava Andrea.\n„Potom sam izmaltretirala Džordanu da pođe sa mnom, budući da mi je rođaka."\nVanesa se takođe priključila preko porodičnih veza.\nGarcia-Riveroll, Riveroll, Vasquez Rancharan\nNekadašnje plesačice danas: Andrea (levo), Vanesa (gore desno) i Džordana (dole desno)\nGrupa nije samo plesala i na vrhuncu je imala oko 50 dece koja su učestvovala u raznim izvođačkim umetnostima, a čak su se pojavila i u izveštaju Uneska o deci.\nMeđutim, nijedna predstava nije bila toliko velika kao ceremonija dobrodošlice za kraljicu Elizabetu i vojvodu od Edinburga 1994.\nOpipljivo sećanje na nervozu dok su se oblačile i pripremale da se pridruže paradi očigledna je i sada dok se prisećaju toga dana.\nAndrea još uvek čuva tradicionalnu crveno-belu haljinu koju je nosila 1994, a njena ćerka je sada nosi na događajima u svojoj školi.\nIako su u to vreme bile mlade, količina prisutnih ljudi u masi ono je što se najviše ističe za sve tri.\n„Mislim da je to bilo nešto veoma važno za Belize, da nam ona dođe i ljudi su, čak i ako je to bilo iz puke znatiželje, ili zato što su ponosni, ili iz bilo kog drugog razloga, došli da vide kraljicu", priseća se Džordana.\nKraljicu, na slici sa slomljenim zglobom, pozdravljaju 1994. po dolasku u Belize\n„Postavila je lestvicu visoko"\nSve se slažu da su društvene mreže imale velikog uticaja na mišljenje o kraljevskoj porodici onako kako nije bilo moguće devedesetih, što je moglo da bude faktor i mlakog prijema na koji je kraljevska porodica naišla početkom ove godine.\nAli za sada, kraljica ostaje istaknuta ličnost u zemlji, uprkos tome što ju je zvanično do sada posetila svega dva puta.\n„Mislim da je ona mnogo doprinela Belizeu", kaže Vanesa.\n„To je važno, bila je tu sa nama, ona je na našim novčanicama, tako da je viđamo praktično svaki dan.\n„Ne možemo nikad da je zaboravimo."\nDžordana je saglasna.\n„Možda je to samo moje lično mišljenje, ali uprkos tome koliko je jeste ili nije bila prisutna, mislim da je pitanje ponosa u Belizeu to što imamo kraljicu.\n„Ne može mnogo ljudi da osvoji tu titulu, a onda i da vlada ovoliko dugo, stvarno je impresivno.\n„Stvarno je postavila lestvicu visoko za pozne godine", kaže Andrea.\nPogledajte video: Kraljica Elizabeta kao svedok tehnoloških promena\n19:48, 28. 6. 2022.\nRadnički ubedljiv protiv bugarske Marice\n19:00, 28. 6. 2022.\nOpština Vlasotince raspisala konkurs za subvencije za mere energetske efikasnosti\n18:00, 28. 6. 2022.\nKonferencija “Devojke koje menjaju sve(t) 2” u Nišu\n16:00, 28. 6. 2022.\nPorodični vikend 2. i 3. jula u bioskopima “Cine Grand Delta Planet” i “Vilin Grad” uz “Malce 2”\n19:10, 26. 6. 2022.\nAuto sleteo sa puta kod Svrljiga, poginuo vozač\n14:37, 26. 6. 2022.\nPronađeno telo nestalog muškarca iz Pirota\n11:45, 27. 6. 2022.\nDvojica Aleksinčana uhapšena zbog pola kilograma amfetamina


Unapređenje turističke ponude kroz prekograničnu saradnju – Program prekogranične saradnje Unapređenje turističke ponude kroz prekograničnu saradnju | Program prekogranične saradnje\nU Foči i Plužinama, 21. i 22.01.2020. godine, predstavljen je projekat prekogranične saradnje ove dvije opštine pod nazivom “Turizam, adrenalin i rafting avantura – T.A.R.A”, a čiji je cilj razvoj i promovisanje prekograničnog područja dvije opštine kao jedinstvene turističke destinacije za aktivni turizam.\nOvo je drugi zajednički projekat Foče i Plužina koji se bazira na raftingu Tarom, kao zajedničkom turističkom proizvodu, ali i na razvoju drugih vidova adrenalinskog turizma.\nNa prezentaciji je navedeno da se projekat sastoji iz četiri dijela, a to su promocija, bezbjednost, novi turistički proizvodi i laka turistička infrastruktura. U oblasti promocije, planirane su zajedničke posjete sajmovima i izrada reklamnog materijala, uz poseban naglasak na promociju seoskog turizma.\nFoča i Plužine zajedno će organizovati i po jedan muzički i sportski događaj, a u pitanju su muzički koncert i planinska trka. U oblasti bezbjednosti, uspostaviće se tješnja saradnja spasilačkih službi, biće nabavljena nova spasilačka oprema, te organizovane četiri spasilačke vježbe.\nLokalne zajednice će kroz ovaj projekat raditi na razvoju novih turističkih proizvoda- kajaka, valorizacije pećina, slobodnog penjanja i posmatranja divljih životinja i ptica, a kada je u pitanju laka infrastruktura radiće se prilazi Tari, pristanište za čamce na Pivskom jezeru, vidikovci i putokazi.\nNačelnik opštine Foča Radisav Mašić napominje da je izgradnja puta desnom obalom Tare otvorila mogućnost razgledanja najvećeg kanjona u Evropi, koji je pod zaštitom Uneska, pa će na toj strani biti izgrađeni vidikovci, dok će se prilazima rijeci znatno poboljšati bezbjednost korisnika raftinga.\nNa onim mjestima gdje rafteri kažu da je najopasnije, prilazima na tim lokacijama obezbijedićemo da to ne bude najopasnije. U slučaju nezgoda, na tim mjestima moći će da se evakuišu svi kojima je pomoć neophodna“, rekao je Mašić.\nDirektor Turističke organizacije Foča Ljeposava Đajić rekla je da će već sljedećeg mjeseca imati zajednički nastup na međunarodnom sajmu turizma u Beogradu.\n„Bitno je brendiranje cjelokupnog područja, koje je prepoznato kao međunarodno atraktivno područje za avanturitički turizam. Bitna nam je i laka turistička infrastruktura koja će sigurno doprinijeti poboljšanju turističke ponude, kao i novi turistički proizvodi“, navela je Đajić.\nDirektor Parka prirode „Piva“ Slobodan Delić smatra da će razvoj kajaka kao sporta i turističke ponude, zatim speleologije, slobodnog penjanja, unapređenja seoskih domaćinstava i posmatranja divljih životinja i ptica povećati broj turista.\n„Kada razvijemo nove turističke proizvode, upakujemo i prezentujemo siguran sam da ćemo privući ciljne grupe, koje će se zadržati iz tog razloga“, rekao je Delić.\nRealizacija projekta je počela 1. decembra 2019. i trajaće dvije godine, do kraja novembra 2021. godine. Projekat finasira Evropska unija u okviru Programa prekogranične saradnje Bosna i Hercegovina – Crna Gora u iznosu od 499.654,00 evra. Projekat implementira Opština Plužine u saradnji sa Opštinom Foča, Parkom prirode Piva i Turističkom organizacijom Foča.


Četvrta uzastopna godina dvocifrenog rasta za SAP | SAP West Balkans Press Room\nČetvrta uzastopna godina dvocifrenog rasta za SAP\nJanuary 10, 2014 by SAP News\nU 2013. SAP ostvario 11% rasta u prodaji softvera, a u Cloud-u čak 130% uz prihod u ovoj kategoriji većim od 1,06 milijardi evra\nBeograd — Kompanija SAP objavila je preliminarne finansijske rezultate za četvrti kvartal 2013. I celu 2013. godinu. Nastavljen je trend dvocifrenog rasta. Godišnji prihod od softvera I sa softverom povezanih usluga iznosi 11%. Najveći rast ostvaren je u Cloud-u – čak 130%, a ukupan prihod u Cloud-u premašio 1,06 milijardi evra.\nSAP je nadmašio projektovane ciljeve I u segmentu Cloud-a (787 miliona evra, naspram projektovanih 750 miliona evra), I u kategoriji softvera I sa softverom povezanih usluga (11% naspram projektovanih 10%) I u kategoriji I u kategoriji operativnog profita (5,9 milijardi evra, naspram projektovanih 5,85-5,95 milijardi evra). Operativni profit u 2013. porastao je za 13%, a ukupan prihod kompanije porastao je za 8%.\nČetvrti kvartal 2013. takođe je bio solidan za kompaniju, sa rastom prihoda os softvera I sa softverom povezanih usluga za 8% (Non-IFRS u konstantnim vrednostima), rastom Cloud-a od 39% (Non-IFRS u konstantnim vrednostima) I rastom operativnog profita od 14% (Non-IFRS u konstantnim vrednostima).\n“Četvrta uzastopna godina dvocifrenog rasta jasno pokazuje da je naša strategija koja u fokus stavlja naše korisnike I inovacije pobednička. Jedna smo od svega nekoliko globalnih tehnoloških kompanija koje su tako uspešno sprovele tranziciju u Cloud, dok istovremeno naš osnovni biznis I profitabilnost nastavljaju da rastu”, izjavili su Bil Mek Dermot I Džim Hageman Snabe, kodirektori SAP-a. “Uz snažan zamah naše, u industriji vodeće, HANA platform I SAP Cloud-a nastavljamo da našim korisnicima obezbeđujemo jednostavnost I pomažemo im da inoviraju brže”.\nCelokupan preliminarni finansijski izveštaj kompanije SAP za četvrti kvartal 2013. godine kao i za celokupnu 2013. godinu možete pronaći OVDE.\nSve cifre u ovom izveštaju su izražene u konstantim vrednostima (Non-IFRS).


Fojnica online redakcija - Ponedjeljak, 29.08.2011, 07:00\nPrvi dan Ramazanskog bajrama je sutra, u utorak 30. augusta 2011. godine.\nSabah namaz je u 6 sati i 2 minuta a Bajram namaz u 6 sati i 45 minuta.\nPetodnevni ljetni kamp World Vision-a za mlade edukatore\nHazim Čukle - Srijeda, 17.08.2011, 11:26\nKamp u Fojnici\nU organizaciji svjetske internacionalne humanitarne nevladine organizacije World Vision iz SAD-a koja ima svoje sjedište u Sarajevu u prostorijama "Aquareumala" u Fojnici se od 15. do 19. augusta održava petodnevni ljetni kamp za edukatore. U ovom ljetnom kampu prisutna su 43 mlada edukatora iz čitave BiH. Od projekt menađera World Visiona za BiH za ovaj projekt u Fojnici Denisa Šiljka smo saznali: "World Vision je najveća internacionalna nevladina organizacija u svijetu koja postoji u preko 100 zemalja u svijetu a sjedište je u SAD. U BiH postoji od 1994. godine sa sjedištem u Sarajevu. Imamo projekte za ekonomiju, razne edukacije, razvoj civilnog društva i zdravstvo. Ovaj projekt u Fojnici je iz oblasti zdravstva a radimo ga sa mladim edukatorima iz čitave BiH koji rade sa svojim vršnjacima i prenose im znanje na određene teme. Ovdje radimo kao na popunjavanju trenutnog jaza nepostojanja seksualno reproduktivnog zdravlja kao službenog predmeta u školama u BiH iako je to predviđeno nacionalnom strategijom seksualnog reproduktivno zdravlje koju je usvojila Vlada F BiH."...\nFotografije: Petodnevni ljetni kamp World Vision-a za mlade edukatore (15.08.2011)\nTrodnevna grebenasta tura po centralnom masivu Prenja\nHazim Čukle - Utorak, 16.08.2011, 08:00\nZelena glava, 2155 m.n.v.\nU zajedničkoj organizaciji Planinarskog društva "Vranica" Fojnica i PD "Bitovnja" Kreševo organizovana je trodnevna grebenasta tura po centralnom masivu planine Prenj. Jedan od organizatora ove zahtjevne planinarske ture je bio Eduard Slađo Jukić koji je inače predsjednik PD "Vranica" Fojnica nam je po povratku kazao: "Nas dvadesetak planinara Fojnice i Kreševa smo iz Fojnice krenuli sa šest osobnih automobila preko Kiseljaka i Kreševa do Konjica, zatim do Bijele gdje smo iznajmili kamion za prevoz nas učesnika i opreme do poznatog lokaliteta u njedrima Prenja doline Tisovica. Tu smo se ulogorili u desetak šatora. Odatle smo drugog dana rano ujutro u svitanje zore u grupi krenuli u osvajanje drugog po visini vrha Prenja a ujedno i najzahtjevnijeg vrha Lupoglava 2102 m.n.v. do kojeg smo došli preko Zakantarja i doline Lučine. Uspon sa povratkom je trajao devet sati pješaćenja. Drugo noćenje je bilo na istom lokalitetu uz logorsku vatru i planinarsko sijelo na otvorenom. Trećeg dana našeg planinarenja smo ustali rano oko 5 sati i krenuli smo preko Vrutka gdje je smještena lovačka kuća pa do najvišeg vrha Prenja Zelene glave čija je visina 2155 m.n.v. a potom do susjednog vrha Otić 2093 m.n.v. Nakon kraćeg odmora smo se zaputili do planinarske kuće na Jezercu a potom ekstremnim spustom do Konjićke Bijele gdje se i završio naš trodnevni pohod Prenju".\nFotografije: Trodnevna grebenasta tura po centralnom masivu Prenja (06. i 07.08.2011)\nSalem Softić Tito: Šta mi se (ne) sviđa u Fojnici\nHazim Čukle - Utorak, 16.08.2011, 07:53\nSalem Softić Tito\n"Fojnica mi je najdraži grad ali ne mogu da ne kažem da mi se ne sviđaju neke stvari u i oko nje. Ne sviđa mi se što nije bolji put za Prokoško jezero, bilo bi mnogo više posjetitelja. Previše se sječe i nekontrolisano izvozi šuma oko Fojnice. Trebale bi općinska vlast da se više okrene ka razvoju i podsticaju poljoprivrede u općini Fojnica. Usluga medicinskog osoblja u JU "Dom zdravlja" Fojnica nije baš na zavidnom nivou. Nije lijepo što niko ne snosi odgovornost za zagađenje i nestajanje Prokoškog jezera, ta turistička atrakcija k'o bajagi zaštićena a niko je ne štiti. Tu su loše strane i psi lutalice, saobraćajna nekultura, rupe na putu itd.\nNaravno dosta više ima lijepih stvari kod nas što su za pohvalu. Kao na primjer bogati smo vodom čistom, pitkom izvorskom u velikim količinama kao niko. Sviđa mi se kvaliteta prokoškog sira kojeg bi trebalo pod hitno zaštiti i brendirati ali niko to da se sjeti. Za pohvalu je i dobra usluga radnika na šalterima BH Telecoma u zgradi Pošte u Fojnici. Dopada mi se što u Fojnici postoji dobra saradnja između Medžlisa Islamske zajednice Fojnica i Franjevačkog samostana Fojnica, odnosno suradnja dvije religije. Bazeni "Aquareumala" su naše malo more a zbog toga tokom ljeta u Fojnici vrije kao u Neumu", za Fojnica online je kazao Salem Softić Tito, penzioner.\nFotografije: Salem Softić Tito (04.08.2011)\nDvodnevna planinarska tura po Čvrsnici\nPlaninarsko društvo «Vranica» Fojnica - Ponedjeljak, 15.08.2011, 07:55\nDvodnevnu planinarsku turu po Čvrsnici\nsa obilaskom Ledenog jezera i Pestibrda\nu subotu i nedjelju, 27.-.28.08.2011\nLijepa tradicija omladine Medžlisa Islamske zajednice Fojnica\nHazim Čukle - Petak, 12.08.2011, 08:52\nOmladina Medžlisa Islamske zajednice Fojnica ima veoma lijepu tradiciju tokom mubarek mjeseca ramazana. Nakon iftara i klanjanja teravih namaza okupljaju se u kiraethani Medžlisa IZ Fojnica gdje uz druženje dočekaju sehur i klanjaju sabah namaz. Organizatori ovog lijepog običaja omladine Fojnice tokom mjeseca mubarek ramazana su: Aida Šemić, Sabiha Šemović i Eldar Huseinbašić. Od jedne od organizatora ovog okupljanja i druženja omladine Medžlisa IZ Fojnica Aide Šemić smo saznali da je to postalo tradicionalno i traje već treću godinu zaredom.\n"Nakon klanjanja teravih namaza u kiraethani nas se okupi 60 do 70 mladih džematlija gdje uz druženje i učenje ibadetimo, slušamo ilahije i sl. do sehura. Za vrijeme sehura smo kod svojih kuća, idemo da se sehurimo a više puta se sehurimo i zajednički u kiraethani, onda idemo svi klanjati sabah namaz u Čaršijskoj džamiji u Fojnici."...\nFotografije: Ramazansko druženje omladine medžlisa (07.08.2011)\nHazim Čukle - Petak, 12.08.2011, 08:30\nNa platou "Aquareumala" u Fojnici je u organizaciji Brdsko biciklističkog kluba "Slapovi Kozice" Fojnica i EUFOR LOT tima Bugojno Bugarske jedinice priređeno predavanje i upoznavanje djece o opasnostima od mina kao i za odrasle koji se kreću u rizičnim područjima gdje postoji opasnost od mina i drugim neeksplodiranih ubojitih sredstava. To je bila jedna od aktivnosti EUFOR-a u našoj zemlji. Za učesnike je održana i edukacija o ekologiji i očuvanju prirodne i okoline kao i takmičenje djece uzrasta do 14 godina u spretnosti vožnje bicikla kao i izložba bicikla ručne izrade. Nagrade su bile u sportskoj opremi za bicikliste a pripadnici EUFOR LOT tima iz Bugojna su za sve učesnike uručili prigodne poklone. Podijeljene su i geografske karte sa obilježenim minskim poljima u cijeloj BiH za sve učesnike i članove udruženja koji su prisustvovali edukaciji ispred "Aquareumala" u Fojnici.\nU takmičenju spretnosti vožnje bicikla kod kategorije djece do 9 godina najbolji je bio Ajdin Zuka, drugo mjesto Haris Bunić i treće mjesto Almin Jemendžić a u kategoriji djece od 9 do 14 godina najbolji je bio Amel Klisura, drugo mjesto je zauzeo Samir Klisura i treće mjesto Emrah Drinić. Najboljima su nagrade uručili predsjednik BBK "Slapovi Kozice" Fojnica Dženan Bukvić kao i članovi EUFOR LOT tima smještenog u Bugojnu Radoslav Radev pilot, Hristina Hristova poručnik i Kalojan Stojanov poručnik.\nFotografije: Edukacija o minama i takmičenje u vožnji bicikla (06.08.2011)


MAJKA PRETUČENE DEVOJKE IZ ZADRA: Mnogi mi kažu da je bolje da on pobegne iz Hrvatske, ali to me ne teši jer će doći i nazad isto kako je i otišao!\nŽENA OTVORILA DUŠU\nivana milovanovic\t 17.12.2018. 13:46h 13:57h\nNakon šest meseci 31-godišnji Darko Kovačević Daruvarac, čovek koji je brutalno premlatio 18-godišnju devojku, izašao je iz istražnog zatvora u Zadru.\n"Znam čime se bavi, zato sam i uplašena. Ne za sebe, već za decu. On nije osoba koja će biti mirna na slobodi. Njegove osvete su krvave. Znam da nosi pištolj, a živi samo 300 metara od nas. S decom sam već obavila razgovor i pripremila sam ih na sve, pa i na to da mene ne bude jer oca su nedavno izgubili", rekla je Ana Gurlica, majka 18-godišnje Zadranke.\n"Danima smo trpeli pretnje. Deci su slali da majci plate sahranu. Umesto muzike u kafiću su puštali snimak kako on tuče moju ćerku. Mislim da sam dosad kao majka uradila sve što sam mogla. Digla sam na noge sva ministarstva, tri puta sam pisala kancelariji predsednice”, ističe Ana i dodaje kako se i dalje strašno boji za svoju decu.\n"Mere opreza me ne teše. Mnogi mi kažu da je bolje da on pobegne iz Hrvatske, ali to me ne teši jer će doći i nazad, jednako kako je i izašao. Njegov se život sastoji od osvete i krvi. Da se on iskreno pokajao, nije”, zaključuje majka 18-godišnjakinje.\nZadartučaDarko Kovačević DaruvaracmajkaAna Gurlica


Neočekivana smjena trojice članova uprave slovenskog Petrola - N1\nNeočekivana smjena trojice članova uprave slovenskog Petrola\nBiznis Autor:HINA25. lis. 201909:50 > 09:52\nTomaž Berločnik i oba preostala člana uprave ljubljanskog Petrola, po prihodima najveće slovenske kompanije, dali su neočekivane ostavke nakon sjednice nadzornog odbora te tvrtke koja je završena sinoć kasno na večer, javljaju slovenski mediji.\nOna je nakon preuzimanja dužnosti izjavila da Petrol posluje dobro, te da će i dalje djelovati prema usvojenom poslovnom planu.\nPo njenim riječima, razlog za sporazumnu ostavku dosadašnje uprave su razlike u gledanjima između nje i nadzornog odbora oko provođenja strategije razvoja i poslovnog plana.\nŠtern: Već su se pojavile najave da bi cijena nafte mogla još tri puta porasti


Zaključci NSRS naručeni su da održe tenzije, jer se oni u takvoj tenziji najbolje snalaze | Infomedia Balkan\nPolitika | 12.Nov.2019 - 16:10 h\nZaključci Narodne skupštine nemaju prevelik domet, naručeni su da se održi tenzija jer se oni u takvoj tenziji najbolje snalaze. To nije tajna, ponekad treba izmisliti nekog neprijatelja, rekao je Mirko Šarović, ministar spoljne trgovine i ekonomskih odnosa, zamjenik predsjedavajućeg Savjeta ministara BiH i predsjednik SDS Mirko Šarović danas u Sarajevu.\n– Svašta nam je ispričao član Predsjedništva BiH gospodin Dodik i o onim jagnjadima, prasadima, Amerikancima, Evropljanima, naprosto nisam mogao sve da zapamtim. Nudio nam je čak i koaliciju. Mislim da je vraćanje na ‘95. godinu NSRS je potpuno suvišno. Ako govorimo o velikim pitanjima u Narodnoj skupštini koja bi trebala da bude opšte prihvaćena onda se podrazumijeva da svi treba da učestvuju.\nMi nismo imali priliku da učestvujemo u tom materijalu koji je loš, nakaradan, pretenciozan, netačan. Jedan pravi pravcati politički pamflet. Mislim da se on zaista nije trebao pojaviti pred poslanicima Narodne skupštine. Nudio sam lično Dodiku u neformalnom razgovoru povucite ovaj dokument, on to nije prihvatio – istakao je Šarović.


Poštovani gospodine Jelašiću,\nZahvaljujemo Vam se što ste odgovorili na naš zahtev da se nadležne državne institucije izjasne u vezi letka kojim se navode razlozi za bojkotovanje stranih banaka u Srbiji. Odgovor ustanove na čijem čelu se Vi nalazite razlikuje se od odgovora nekih stranih banaka koji ne sadrže ništa suvislo osim izlizanih propagandnih floskula. Poštujući argumente koje ste u obraćanju NBS javnosti izneli, upućujemo Vam i ovo otvoreno pismo u nadi da ćete biti spremni da date ozbiljne odgovore i na sledeća pitanja.\nNajvažnije pitanje iz navedenog letka, a na koje niste odgovorili, je: da li je tačno da neprijateljske države (one koje priznaju otcepljenje Kosova od Srbije i svojom oružanom silom to otcepljenje omogućavaju) planiraju u narednoj godini tri donatorske koferencije kako bi finansijski podržale Tačijev režim? Ako je to tačno da li postoji mogućnost da novac građana Srbije koji se nalazi u stranim bankama (poreklom iz neprijateljskih država) može biti upotrebljen za podršku i pomoć Tačiju i njegovim ubicama???\nAko postoji mogućnost da naši novčani ulozi u stranim bankama pobrojanim u navedenom letku budu upotrebljeni za finansiranje Tačija i njegovog režima, da li je mera bojkota takvih banaka legitimna?\nDa li postoji ikakav problem u prebacivanju našin novčanih sredstava u 20 banaka koje posluju u Srbiji a nisu poreklom iz neprijateljskih zemalja? Uslovi i pogodnosti koje bi dobili za naš novac u tim drugim bankama su isti kao i one u neprijateljskim bankama iz čega proizilazi činjenica da naši građani takvim postupkom ne bi bili oštećeni. Da li je to onda i patriotska mera koja bi oštetila one koji nameravaju da finansiraju Tačijev režim a ne bi ničim oštetila naše građane?\nMi ne sumnjamo u Vaš patriotizam i zato Vas molimo da pomognete naš pokret uspostavljanja ekonomskog patriotizma u Srbiji time što biste i Vi, kao i drugi ekonomski eksperti koji se nazale na čelu domaćih državnih institucija (i koji bi zbog toga po definiciji morali biti patriote), počeli u javnost da iznosite i predlažete nove ekonomske mere udara na neprijatelje koji nam otimaju Kosovo i Metohiju.\nNeprijateljski atak na Kosovo i Metohiju, koji je upravo u toku, po logici patriotskog duha zahteva odgovor kako bi nanesenim bolom odvratio agresora od daljeg napada na naš suverenitet. Pošto Srbija nije u stanju da na oružane upade neprijateljskih trupa odgovori adekvatno, to oblast ekonomskog delovanja postaje od najveće važnosti za nanošenje udara neprijatelju i u tom smislu je velika odgovornost Vas i drugih ekonomskih eksperata, ako su patriote.\nZnačaj preduzimanja ekonomskih mera protiv neprijateljskih država pa i stranih banaka koje posluju u Srbiji a potiču iz tih zemalja, jeste u tome što bi se na taj način kanalisali opravdani bes i revolt građana Srbije. Ako budemo preduzimali ovakve mere, vrlo lako je moguće da bi izostao i nasilni protest koji je ovih dana koštao života i velikih imovinskih razaranja po našim gradovima. Ovo je i dobra prilika za podsticanje duha i ideja ekonomskog patriotizma koji je danas efikasno oružje svih ozbiljnih nacija u globalnoj ekonomskoj utakmici.\nPolazeći od činjenice da ste liturgijski utemeljen čovek i iskreni patriota, očekujemo od Vas svest da je ovo trenutak kada morate odlučiti kome gospodaru služite.\nU nadi da ste spremni da služite svojim bližnjima pre nego međunarodnom kapitalu, u nadi da ste svesni da je ekonomski patriotizam i bojkot neprijateljskih banaka jedini način da Srbi nenasilno a efikasno nanesu udar osvajačima, pozivamo Vas da na navedena pitanja javno odgovorite i da nam i sami predložite moguće mere kojih se, usled naše neobaveštenosti, nismo setili.\nBeograd, 24. februar 2008. godine S poštovanjem,\nZa Dveri Srpske


O bezbednosti iz ženskog ugla | Zrenjaninski edukativni centar\nU sredu, 6. marta 2019, u u organizaciji Zrenjaninskog edukativnog centra (ZEC), održana je radionica „Integrisanje rodne perspektive u sektor bezbednosti na lokalnom nivou“. U radionici su učestvovali članovi i članice Saveta za odbranu i bezbednost i Saveta za rodnu ravnopravnost grada Zrenjanina, predstavnice Ženske odborničke mreže, aktivistkinje ženskih udruženja i članice Saveta mesnih zajednica.\nU uvodnom delu radionice predstavljeni su rezultati istraživanja o tome kako žene iz ruralnih sredina u Srednjem Banatu doživljaju ličnu bezbednost, sprovedenog u periodu oktobar – decembar 2018. Ispitanice su kao rizike prepoznale nedovoljno bezbedno okruženje – ulično osvetljenje (neosvetljeni su čitavi delovi seoskih naselja), bezbednost u saobraćaju (kroz sela idu magistralni putevi, vozači ne poštuju ograničenje brzine, a deca i žene često idu biciklom), kao i problem pasa lutalica. Takođe, kao značajan problem je prepoznato i porodično nasilje. Ispitanice ističu da su i dalje ukorenjene rodne predrasude o ulozi žene u porodici, da se i dalje smatra da žena treba da trpi da bi sačuvala brak. Predsrasude utiču i na to da se porodično nasilje u najvećem broju slučajeva ne prijavljuje, i dalje su prisutne predrasude da je sramota tako postupiti, dok najbliža okolina to ne čini jer ne želi da se meša u tuđe stvari.\nPredavačice, Danica Todorov i Biljana Stepanov, su govorile o rodnoj perspektivi lokalne bezbednosti i istakle da je rodno zasnovano nasilje rizik po bezednost čitavog društva. Biljana Stepanov, direktorka Centra za podršku ženama Kikinda, govorila je o primeni Nacionalnog akcionog plana 2 (NAP 2) za primenu rezolucije UN-a 1325 na lokalnom nivou. Danica Todorov, nezavisn stručnjakinja u oblasti rodne ravnopravnosti, govorila je o nadležnostima lokalnih saveta za bezbednost i za rodnu ravnopravnost i istakla mogućnosti za saradnju polja ova dva tela u oblastima koje se prioritetna za bezbednost žena.\nRadionica je organizovana kao aktivnost u okviru šireg projekta „Uvođenje rodne perspektive u sektor bezbednosti na lokalnom nivou – prepoznavanje potreba marginalizovanih grupa žena“. Projekat je podržan od Misije OEBS-a u Srbiji i Švedske agencije za međunarodnu razvojnu saradnju u okviru programa „Konsolidacija procesa demokratizacije u bezbednosnom sektoru”.


FELJTON / Ništa o nama bez nas: Slađana Jevtović – snaga srca i duše (7) | CEMAFORUM.rs\nFELJTON / Ništa o nama bez nas: Slađana Jevtović – snaga srca i duše (7)\nKada u Mojsinju, selu blizu Čačka bilo kome zatreba savet ili pomoć oko upotrebe računara, oko zakazivanja pregleda, elektronskog naručivanja dokumentacije - tu je Slađana Jevtović. Ona je od rođenja osoba sa invaliditetom koja se i u seoskoj sredini izborila da je meštani smatraju potpuno ravnopravnom.\nSuočavanje sa problemom je uvek teško, a posebno kada nam taj problem, na neki način, odredi dalji tok života. Osobe sa invaliditetom najčešće u procesu školovanja postaju svesne svih problema i tada različitost, ma koliko mala bila, dolazi do izražaja.\nSlađana Jevtović, prisećajući se svojih školskih dana navodi da je jako bolan trenutak bio njen susret sa učiteljičinim rečima:\n- Ti ne možeš da igraš folklor. Te reči su mi ostale urezane u duši. Imala sam jako lepo detinjstvo, roditelji i rodbina me nisu odvajali, nisam ni osećala tu različitost, do tog trenutka. Tada sam se povukla u sebe.\nU Ekonomskoj školi u Čačku Slađa je nastavila svoje školovanje u, kako kaže, ''predivnom okruženju''. Profesori su je smatrali jako odgovornom, a često je bila i velika podrška svojim drugarima. Nažalost, dobri rezultati u školi, odgovornost prema radnim zadacima nisu bili dovoljan uslov da dobije radnu knjižicu. Više od 10 godina je na evidenciji Nacionalne službe za zapošljavanje i niko joj nikada nije ponudio bilo kakav posao. Čak ni zakonska obaveza poslodavaca da zaposle osobu sa invaliditetom nije doprinela da se promeni njen status. Za svakog mladog čoveka to su godine očaja, beznađa, bezperspektivnosti... Za osobu sa invalidetom, sve navedeno, plus socijalna isključenost, usamljenost...\n- Onda se desila velika prekretnica u mom životu kada sam upoznala Miru Stanojević iz Udruženja distrofičara Čačka. Ona me je pozvala da upoznam ljude slične sebi, da se družim i vremenom sam se zaposlila kod njih. Tu sam odradila svoj pripravnički staž. Išla sam na kurseve za računare i učestvovala na radionicama, osposobili su me da mogu mnogo toga sama da uradim. Zapravo, moj život je dobio novi smisao.\nInače, misija Udruženja distrofičara Čačka je upravo to, da u najtežim trenucima, budu uz svoje članove. Da ih pozovu, pitaju kako si, treba li im pomoć. Posebno su pružali ogromnu podršku u toku pandemije korona virusa. Dostavljali su humanitarne pakete i drugu materijalnu pomoć, ali je mnogo važnija bila pažnja i iskrena briga za ljude oko sebe.\n- Nedostaje mi da odem u udruženje češće, nedostaju mi prijatelji. Ne znam kako da se ponašam, u grču sam - da li nekome pružiti ruku, da li se pozdraviti ili ne, ne umem da se snađem u ovoj situaciji, opisuje nam Slađa svoje ''muke sa koronom''.\nProblem sa pandemijom koronavirusa najviše se odrazio upravo na osobe sa invaliditetom. Izolovanost, nesigurnost i strah su doveli čak i do nesuglasica sa okolinom, posebno u ruralnim sredinama, gde su, kako kaže Slađana, ''ljudi navikli da ulaze bez kucanja”. Ona ističe da joj je i u ovoj situaciji Udruženje pomoglo da razreši svoje nedoumice i to uz pomoć lekara koji su im detaljno pojasnili celu epidemiološku situaciju.\nČačansko selo Mojsinje, u kome Slađana Jevtović živi, je mala sredina ''koja ima dušu'' jer, bez obzira na naše različitosti, svi su dobrodošli. Uz zadovoljni osmeh to nam potvrđuje naša sagovornica:\n- Meštani su me prihvatili kao svoju, često i ne primete moj hendikep, tek kada ih zamolim da mi pruže ruku da se popenjem uz stepenice shvate da imam problem. Ali ja se trudim da sve što mogu uradim sama, bez ičije pomoći. Tako se osećam zadovoljnije, kaže Slađana.\nI dok nema zamerki na svoje malo selo, drugačija je situacija kada je grad Čačak u pitanju. Njene zamerke se, pre svega, odnose na arhitektonske barijere kojih ima mnogo.\n- Razumem da stare zgrade nemaju rampe, ali šta je sa svim novim koje se grade? Na ulazima u Opštinu, Centar za socijalni rad i neke druge ustanove postoje rampe, ali su tako visoke da osoba u kolicima bez nečije pomoći ne može sama da uđe. Sasvim je sigurno da nisu konsultovali nekoga od nas kada su to pravili, već su se samo trudili da ispoštuju zakon pa kako nam bude. Imam utisak da smo, pre svega za lokalnu vlast, i dalje nevidljivi, sa žaljenjem priča Slađana.\nKada su u pitanju mediji naša sagovornica poručuje da budu otvoreniji, da posmatraju ljude kada idu ulicom, da se potrude da upoznaju osobe sa invaliditetom.\n- Svaka osoba ti donese nešto u životu, neko dobro, neko loše, ali vas molim da budete otvorenijih očiju, otvorenijeg duha. Da se osvrnete oko sebe, da primetite da ima drugih kojima treba pomoć. Ako ništa drugo pomozite da bar jedan stepenik preskočimo. Upravo ovakve priče su nam neophodne. Da se čuje da je, na primer, tamo ispred neke pošte potreban gelender da nekako i mi stignemo do šaltera. Verovatno će neko reći da su to sitnice, ali nama mnogo znače. Moramo da se menjamo. Evo ja ću se potruditi da inicijativa za te promene krene od mene. Radiću to srcem, više zbog drugih ljudi nego zbog sebe.\nPodkast u kome je gost Slađana Jevtović možete pogledati OVDE.


Dok Partizan čeka rasplet, njegov glavni konkurent za Evroligu se uveliko pojačava! - Sportske.net\nJedno pojačanje je doveo baš iz Partizana, sada je već završio i drugo...\nOglasio se Vanja Marinković, šta posle drafta?Partizan to nije mogao da prećuti - ''Zašto se ova vest pojavila neposredno pred odluku Evrolige?''Evroligaši u borbi za Pefijev potpis, on želi kući!Ostoja najavio odluku Evrolige, čestitao i Vanji! Šta radi povodom dešavanja u finalu KLS lige?Renfro se emotivnom porukom oprostio od Partizana i 'grobara'!\nBord Evrolige bi odluku o poslednjem 18. učesniku elitnog evropskog takmičenja trebalo da donese krajem ove nedelje, u četvrtak ili petak, a prema procenama mnogih, glavni kandidati za dobijanje specijalne pozivnice su ruski Zenit i beogradski Partizan.\nAduti crno-belih u ovoj trci su duga tradicija, osvojeni trofeji, posebno onaj iz 1992. u Istanbulu, zatim prelazak u ''Štark Arenu'', kao i finansijska stabilizacija kluba.\nS druge strane, Rusi mnogo toga nemaju, ali u ovom trenutku imaju mnogo više novca u odnosu na Partizan, što i ovih dana pokazuju realizacijom prvih pojačanja za sledeću sezonu.\nPre nekoliko dana su baš iz Partizana angažovali iskusnog plejmejkera Aleksa Renfroa, a ''Eurohoops'' je danas otkrio da je Zenit jači i za krilnog centra Andreja Zubkova, dosadašnjeg igrača Himkija, sa kojim mu je istakao ugovor.\nZubkov ima 28 godina, prethodne dve sezone je proveo u Himkiju, a u Evroligi je prošle sezone ostvario prosečni učinak od 4.5 poena i 1.4 skoka, na 25 odigranih mečeva.\nZa to vreme, Partizan čeka konačan rasplet ove sage oko dobijanja specijalne pozivnice, kako bi definitivno znao da li će praviti tim koji će odmah da igra u Evroligi, ili koji će se naredne sezone boriti da kroz ABA ligu konačno nađe onaj najsigurniji put za povratak u evropsku elitu.


(VIDEO) EMINA JAHOVIĆ OTKRIVA: Tek sam se usudila da otkrijem sebe - Informer\nJedna od naših najpoznatijih pop pevačica Emina Jahović, izdala je dve nove pesme koje su se za veoma kratko vreme popele na vrh IDJ top liste\nPesma “Protiv svih” već je zauzela vodeću poziciju, dok je letnji hit “Limunada” koji je snimila sa koleginicom Milicom Todorović, na 3.mestu IDJ top liste.\nPesme su se već sada našle među najslušanijim hitovima, a tek nas očekuje Eminin novi album “Dalje” u kojem joj je ravnopravan partner produkcija IDJVideos.\n- Novi album me predstavlja u pravom svetlu, to je nešto što sam oduvek bila ja ali sam se tek sada usudila da to uradim- istakla je Emina.\nEmina Jahovic pevačica pesma Protiv svih\nDosta bre ovih sponzorusa ,imamo mi nasih na kili samo nam jos ova fali da se otkriva ,u Turskoj nek se otkrije


Od 10 radnika šest PRIMA PLATU I U KOVERTI: Poražavajući podaci o sivoj ekonomiji - Srpskainfo\nOd 10 radnika šest PRIMA PLATU I U KOVERTI: Poražavajući podaci o sivoj ekonomiji\nOko 62 odsto zaposlenih u Republici Srpskoj u realnom sektoru su prijavljeni na platu do 600 konvertibilnih maraka, dok je zvanična prosječna republička plata 1.027 KM.\nU Srpskoj je zvanično zaposleno nešto više od 275.000 radnika, od kojih je u realnom sektoru, odnosno onih koji ne primaju platu iz budžeta, oko 195.000. U javnom sektoru svi su prijavljeni na iznos koji je i ugovoren i na koji se uplaćuju porezi i doprinosi. S druge strane, poznato je da su primanja sa bilo kakvom kvalifikacijom minimalno 750 maraka. Dakle, nemoguće je da toliki broj radnika prima platu od 600 maraka, već se radi o prijavljenim primanjima na koja se plaćaju porezi i doprinosi.\nKompanije koje su najuspješnije na tržištu imaju najveće plate i oni, kako kaže, ne kriju poreze i doprinose.\nPo njegovim riječima, podatak da oko 120.000 radnika prima platu do 600 KM, što je za 100 maraka ispod neoporezovanog dijela ličnog dohotka, je katastrofalan.\nMislite na svoju budućnost, recite “NE” plati u koverti: Poreska uprava RS poziva radnike da prijave svaku isplatu dijela plate u gotovini\n“Plate se ne mogu povećati pregovorima” Poslodavci poslali jasnu poruku granskim sindikatima\nPomoć države i MEŠETARIMA: Kome sve idu subvencije iz budžeta Srpske\nPLAN ZA POVIŠICE\nVlada RS planira da smanji doprinose sa 32,8 na 31 odsto, odnosno smanjenje stope za 5,5 odsto. Stopa poreza na dohodak bi, ovim mjerama, bila smanjena sa 10 odsto neto na osam odsto bruto. Neoporezivi dio dohotka bi bio 1.000 КM, a planiran je i prelazak sa neto na bruto obračun plata u 2022. godini.\n– Кod ovog rasterećenja u budžetu će prihodi biti manji za 80 miliona КM. Ekonomskim mjerama planirano je i umanjenje nefiskalnih davanja u ukupnom iznosu 25 miliona КM, što će u značajnoj mjeri ići u korist poslovne zajednice od kojih smo dobili saglasnost za sprovođenje planiranih mjera – poručuju iz Ministarstva finansija RS.\nPodsjećamo da je premijer RS Radovan Višković rekao da će ovim rasterećenjem zaposlenima biti povećanje plate između pet i 10 odsto, a da Vlada RS očekuje od poslodavaca da bar za isto toliko povećaju plate radnicima.\nBiznis kovertaplataposlodavciRadniciSiva ekonomija\nIMAJU NIZ ZAHTJEVA Njemački građevinci najavljuju štrajk, traže veće plate\n“Krajnje vrijeme da se posveti pažnja radnicima” Stanković poslao jasnu poruku u ime Saveza sindikata RS\n"Poboljšati status radnika!" Socijalni partneri pregovaraju o najnižoj plati u Srpskoj\nČUVANJE DOMAĆE PRIVREDE Aćić pozvao poslodavce da povećaju plate radnicima u Srpskoj\nREKORD Povećan broj zaposlenih u Srpskoj, ali poslodavce i dalje muči hroničan nedostatak radne snage\nJasna poruka sindikalaca "Minimalna plata od 543 KM u Federaciji neće zaustaviti egzodus radnika"\nMINIMALAC IDE NA 600 KM Pregovori socijalnih partnera oko najniže zagarantovane plate


Na ogradi kuće nađen zaklan petao sa izvađenim očima! Meštani strahuju od vlaške magije - alo.rs\nAUTOR: Alo.rs/tpknews/I.L. DATUM I VREME: 21.11.2019. 19:53\nMeštani sela Kobilje, opština Malo Crniće, jutros su ostali u šoku, kada su zatekli ubijenog petla kome su izvađene oči i vezan na ulaznoj kapiji kuće jednog meštanina ovog sela, koji inače, živi u Požarevcu.\n„Sinoć sam tuda prolazio i nije bilo ničega. Možda izgleda beznačajno, ali imati u vidu činjenicu da takvi ljudi žive među nama i nije baš prijatno… Ostati zdrav u glavi sve više će biti luksuz i prioritet“, rekao je meštanin Kobilja koji je to pronašao.\nJa mislim da je ovo samo glupa šala. U poslednje vreme ovuda se, naročito noću, šetaju dosta pasa, što lutalica što vlasničkih, po neki put bi ovde noću nastao opšti haos od njihovog laveža. Mada, nije da su se noćas čuli, bio je po neki lavež, kao i uvek. Ja ipak mislim da su petla udavili psi, i ako je ovo zaista nečija neslana šala, tog bolesnika treba pod hitno pronaći i poslati na psihijatriju“, kaže ovaj meštanin Kobilja.\n"NE DAJ GA ĆERKO MOJA!" Jauci Mihajlove bake odjekivali na Novom groblju! (FOTO/VIDEO)\nNOVI PEH U SLAGALICI! U igri spojnice takmičar dobio neobičan zadatak! Da li je i vama ovo neprimereno? (FOTO)\nDevojčica (14) udahnula helijum, počela da se smeje i pala mrtva!\nEvropska perspektiva za Zapadni Balkan je važna! Ulazak u EU samo po zasluzi!\nDoktorki pao mrak na oči kada joj je u ordinaciju ušao transseksualac, besno vrištala: Mrš napolje, smrade!\nAna Korać ide na remont u Tursku! Ovo niko nije očekivao da će operisati!\nImala je 120 kg i maštala da lepo izgleda u venčanici, a onda je samo jedno izbacila iz ishrane i ostvarila san!\nDevojčica udahnula helijum, počela da se smeje, pa pala mrtva!\nTipovao starca dok je podizao novac na bankomatu, pratio ga do kuće, a onda se zaleteo iza ćoška! Ostavio ga na zemlji!\n22/11/2019 - 06:19\nU 21.veku jos se veruje u magiju? A u dedamraza da li verujete?


Čuveni neurolog tvrdi: Radite ovo i zaštitićete se od najtežih bolesti!\nJedite ispravno, vodite aktivan život, ne zaboravite na dobar odmor i san, budite optimistični i verujte u najbolje\n26.03.2019. - 14:22h 15:06h Autor: Stil\nRumunski profesor Konstantin Dulkan tvrdi da kada se osoba oslobodi negativnih misli, ne samo da se poboljšava raspoloženje, već i svoje blagostanje, piše stil.kurir.rs.\nKao rezultat hroničnog stresa, stalne anksioznosti, osećaja zavisti, mržnje, ljutnje, pH vrednost u ljudskom telu postaje kisela, odnosno pogodna za razvoj različitih vrsta bolesti, uključujući i rak.\nŠteta po telo i depresija: Ovo stanje uzrokuje žarišta upale, slabi imuni sistem, što znači da osoba postaje laka meta za bakterije i mikrobe koje uzrokuju bolesti.\nOsećaj straha može čak i da ubije osobu. Setite se čuvenog Aviceninog eksperimenta sa dva jagnjeta:\nDva jagnjeta iz istog legla su stavljena u dva kaveza i hranjena potpuno isto. Nasuprot jedog jagnjeta stavili su kavez sa vukom.\nNa početku eksperimenta, oba jagnjeta su imala približno istu telesnu težinu. Posle izvesnog vremena, jagnje, koje nije videlo vuka, bilo je raspoloženo i debelo. Drugo, koje je stalno viđalo vuka, je postalo depresivno, nepokretno i mršavo.\nOvaj eksperiment dokazuje da mentalno stanje ima veliki uticaj na fiziološko stanje tela.\nKako se zaštititi od negativnih emocija? Evo šta sam profesor Dulkan kaže o ovome:\nDr Majkl Greger otkrio najveću tajnu medicine: Radite ovo i telo će se samo izlečiti, bez tableta!\n“Pokušajte da kontrolišete negativne misli i emocije. Nemojte da se ljutite, nemojte da se nervirate, tretirajte sa razumevanjem greške drugih.\nAko osoba nije u pravu, pokušavam da mu oprostim. Opraštajmo više, jer oproštaj na fiziološkom nivou čini pH alkalnim, odnosno, povoljnim za zdravlje.\nNaravno, vi ćete patiti i biti pod stresom. Ali zapamtite: svaki minut anksioznosti ubija hiljade ćelija u vašem telu.\nSvakog sata, uzmite pauzu od 10 minuta, duboko udahnite, pokušajte da očistite sopstvene misli, zaboravite na brige. Preporučljivo je da napustite kancelariju ili pogledate prekrasan krajolik izvan prozora.\nKafu zamenite čajem. Uzmite vreme sa sebe, polako ispijajte piće, uživajte u svakom gutljaju. Tokom vremena, naučićete da se opustite u svakoj situaciji.\nJa sam zauzet od jutra do večeri, puno pišem i čitam. Ali kad sam umoran, stojim i pokušavam da se opustim.\nSve tehnike relaksacije su zasnovane na disanju. Umor se javlja zbog nedostatka kiseonika u mozgu. Zatvorim oči na nekoliko minuta, duboko udahnem, i zajedno sa izdahom ispustim umor. I tako nekoliko puta.\nNe moram da pijem lekove za glavobolju. Samo se opuštam, zamišljam loptu koja zrači toplotom, izlazi iz srca i odlazi do glave, gde mnogo boli. Radim to nekoliko puta, a bol nestaje. "\nKanadski nefrolog leči dijabetes, holesterol, krvni pritisak bez tableta: Svet je zanemeo!\nBerni Sigel, poznati američki onkolog, praktikovao je maštanje sa svojim ozbiljno bolesnim pacijentima: zamišljali su nekoliko puta dnevno da uništavaju kancerozni tumor vatrenim mačem ili drugim sredstvima.\nOn tvrdi da se šest meseci kasnije, kod 40% njegovih pacijenata stanje značajno poboljšalo. Posle ankete, ispostavilo se da su ga uglavnom lečili optimisti, oni koji su verovali u Boga i bili mirni.\nSumnja je prepreka za lečenje!\n„Ako želite da budete zdravi, jedite ispravno, vodite aktivan život, ne zaboravite na dobar odmor i san, budite optimistični i verujte u najbolje.\nTrebalo bi da imate omiljenu stvar kojoj biste mogli da se prepustite, ne prestajte da učite i hranite svoj um, bežite od rutine.\nZle misli nas ubijaju, radosne daju život. Potražimo radost, potrebna nam je kao hleb”, piše Dulkan.


TELEKOMUNIKACIJE i IT | INFORMACIJA JE KAPITAL - Capital.ba - Strana 479\nSimboličan rast broja korisnika Interneta u BiH\n28. nov. 2009. 07:53 Nema komentara\nSARAJEVO, Broj korisnika Interneta u Bosni i Hercegovini porastao je za dva odsto u odnosu na prošlu godinu, pokazuje posljednje istraživanje Centra za istraživanje tržišta GfK BiH.\nMinistarstvo telekomunikacija Srbije traži veći budžet\n28. nov. 2009. 07:25 Nema komentara\nBEOGRAD, Ministarstvo za telekomunikacije i informaciono društvo najavilo je da će od Vlade Srbije tražiti da tom ministarstvu u budžetu za 2010. obezbjedi još 100 miliona dinara (oko milion evra).\nTwitter gubi korisnike\n27. nov. 2009. 08:30 Nema komentara\nNJUJORK, Nakon snažnog rasta broja korisnika te stagnacije u ljetnom periodu, čini se da pada popularnost mikroblogerskog servisa i društvene mreže Twitter.\nVipnet na tržište uvodi najbrži mobilni internet\n27. nov. 2009. 08:05 Nema komentara\nOSIJEK, Telekomunikaciona kompanija Vipnet na hrvatsko tržište uvodi HSPA+ tehnologiju bežičnog interneta koja će omogućiti trostruko veće brzine od dosadašnjih, a Osijek je prvi hrvatski grad koji je u potpunosti …\nProdaja računara u Srbiji pala za 19,9 odsto\n25. nov. 2009. 18:38 Nema komentara\nBEOGRAD, U Srbiji je u trećem tromjesečju ove godine prodaja kompujutera bila za 19,9 odsto manja nego u istom periodu 2008. pošto je prodato ukupno 89.370 računara i servera, objavila …\nNovi izvozni poslovi Ericssona Nikole Tesle vrijedni 54,8 miliona kuna\n24. nov. 2009. 21:02 Nema komentara\nZAGREB, Ericsson Nikola Tesla ugovorio je na tržištu Zajednice Neovisnih Država niz poslova ukupne vrijednosti 54,8 miliona kuna, saopštila je ta kompanija putem Zagrebačke berze.\nTelekom Srbije ponudio internet telefoniranje za firme\n24. nov. 2009. 18:52 Nema komentara\nBEOGRAD, Kompanija Telekom Srbije predstavila je danas novu uslugu telefoniranja preko internet protokola za poslovne korisnike, koja omogućava povezivanje više priključaka u jedinstvenu mrežu.\n“Dojče telekom” kupuje drugu u Evropi vebhosting kompaniju\n23. nov. 2009. 07:25 Nema komentara\nBERLIN, Kompanija “Dojče telekom” objavila je da je od njemačkog operatera mobilne telefonije “Frineta” (Freenet) kupila “vebhosting” kompaniju “Strato”, drugu u Evropi u “hostovanju” (uskladištavanju) Internet sajtova.\nYahoo gubi tržišni udio, Google i Bing u porastu\n21. nov. 2009. 16:53 Nema komentara\nNJUJORK, Poznati internet pretraživač Yahoo nastavlja gubiti udio na pretraživačkom tržištu, dok Google i Microsoft rastu. Rezultati Comscoreovog istraživanja pretraživačkog tržišta u SAD-u u oktobru pokazuju kako je Google i …\nIbej prodao Skajp za dvije mlrd. USD\n21. nov. 2009. 16:14 Nema komentara\nSAN HOZE, Internet sajt za “onlajn” licitacije Ibej (eBay) završio je prodaju Skajpa (Skype) za dvije milijarde dolara grupi privatnih investicionih fondova.\nNokia najavila ukidanje 330 radnih mjesta\n21. nov. 2009. 07:50 Nema komentara\nHELSINKI, Najveći svjetski proizvođač mobilnih telefona finska Nokia objavio je da će ukinuti 330 radnih mjesta u odjelima za istraživanje i razvoj u Finskoj i Danskoj kako bi srezao troškove …\nSBB neće učestvovati na tenderu!\n21. nov. 2009. 07:30 Nema komentara\nBEOGRAD, Kompanija SBB je saopštila da neće učestvovati na tenderu za licencu za drugog operatora fiksne telefonije u Srbiji.\nMatić: Konkurencija donosi boljitak u fiksnoj telefoniji\n20. nov. 2009. 20:38 Nema komentara\nBEOGRAD, Ministarka za telekomunikacije Srbije Jasna Matić ocijenila je danas da će konkurencija u fiksnoj telefoniji omogućiti da svi građani i kompanije dobiju fiksnu liniju i da se smanje troškovi …\nTelenor favorit, SBB ne ispunjava uslove\n20. nov. 2009. 08:30 Nema komentara\nBEOGRAD, Između Telenora i SBB kao pobjednika na tenderu za drugog fiksnog operatora u Vladi bi radije vidjeli norvešku kompaniju, piše beogradski dnevni list Danas.\nIBM distribuiše softver u BiH\n20. nov. 2009. 08:00 Nema komentara\nSARAJEVO, IBM je u četvrtak objavio saradnju s kompanijom Megatrend koja je obilježena potpisivanjem ugovora za distribuciju softvera u BiH.


BiH traži 1.232.000 vakcina | Krajina.BA\nBiH traži 1.232.000 vakcina\nU borbi protiv pandemije Covid-19 i Bosna i Hercegovina planira da putem međunarodnih programa za vakcinu protiv ovog opasnog oboljenja bude uključena u njenu nabavku. Ministarstvo civilnih poslova BiH je, kao odgovor na dopis Stalne misije BiH pri Ujedinjenim narodima u Genevi, iskazalo zainteresiranost za učešće naše zemlje u Covax inicijativi, koja će biti administrirana od Globalne alijanse za vakcine (GAVI), kažu iz Ministarstva civilnih poslova BiH za Oslobođenje.\n“Zainteresovanost je iskazana na osnovu dobijenih instrukcija i procjena nadležnih zdravstvenih institucija Federacije BiH, Republike Srpske i Brčko distrikta BiH u omjeru FBiH 800.000 doza, Republika Srpska 400.000 i Brčko distrikt BiH 32.000 doza. O datumu prvih količina vakcina koje će stići u BiH Ministarstvo još nije informisano od Globalne alijanse za vakcine”, naglasila je Zorica Rulj, portparolka Ministarstva civilnih poslova BiH.\nIz Ministarstva podsjećaju da Covax inicijativa ima za cilj nabavku dvije milijarde doza potencijalnih vakcina za Covid-19 zarazne bolesti od nekoliko farmaceutskih firmi do kraja 2021. Putem Covaxa, Bosna i Hercegovina će imati pravedan pristup cjenovno pristupačnim vakcinama protiv Covid-19 i moći će osigurati minimalno 20 posto vakcina u odnosu na broj stanovnika.\nOdluka o nabavci vakcina je uslijedila na osnovu procjena broja stanovnika, a ove količine će omogućiti da se 40 posto stanovništva vakciniše. Nabavka pomenute količine vakcina koštaće 13 miliona dolara.\nNa svjetskom tržištu mnogo je najava vakcina protiv koronavirusa. Prof. dr. Jasenko Karamehić, internista i imunolog, u izjavi za Oslobođenje kaže da se BiH treba osloniti na najbolju vakcinu, bez obzira na to odakle ona došla.\n“Treba biti vakcina koja je završila sva klinička ispitivanja, koja je najučinkovitija, ima najmanje neželjenih posljedica. Predlažem da se formira ekspertna komisija, jer političari ne mogu birati vakcinu, oni se u to ne razumiju, oni sve sebi dozvoljavaju, oni sve znaju, a manje se pita struka, nauka, što nije uredu. Ta ekspertna grupa treba da bude na nivou BiH, da izabere vakcinu koja je najbolja za nas, prilagođena klimatskim i geografskim, genetskim običajima i sredini”, naglašava dr. Karamehić i prednost daje evropskoj vakcini koja se radi u Oxfordu, a biće završena u novembru.\nSmatra da ne treba bježati ni od drugih vakcina ako se one pokažu boljim od ove, što će stručnjaci odlučiti.\nPopulacija od 18 do 50 godina ima relativno zdrav imunitet, što ne znači da ne može oboljeti od Covid-19 i fatalno završiti\nPrve vakcine protiv koronavirusa trebale bi primiti rizične grupe, oni koji rade na javnim mjestima, koji dolaze u dodir sa drugim ljudima, to su, prije svega, zdravstveni radnici, policija, zatim radnici javnih službu, vozači tramvaja, autobusa, kondukteri, rizične grupe, ljudi sa rizičnim oboljenjima, te građani na dobrovoljnoj osnovi.\nIz Ministarstva zdravstva RS-a planiraju među prvima vakcinisati starije osobe, odnosno korisnike domova za stare osobe. Dr. Karamehić potvrđuje da bi takve osobe trebalo vakcinisati iz tri razloga.\n“Jedan je zato što žive u kolektivnom smještaju, znači, mogućnost infekcije je velika, drugi što se nalaze u biološkoj dobi kada je njihov imunitet relativno derogiran samom biologijom njihovog organizma, radi se o starijim ljudima, nije kod njih svjež imunitet kao kod mladih, i treće što oni u tim godinama imaju određena prateća oboljenja koja iscrpljuju njihov imunitet i organizam”, objašnjava dr. Karamehić.\nDodaje da bi i ljudi stariji od 60 godina i penzioneri trebali imati prioritet prilikom vakcinisanja. Prateća oboljenja koja, nažalost, većina ljudi ima u tim godinama iscrpljuju organizam, pa bi njihov dodir sa Covid-19 mogao biti fatalan.\nPrethodni članakBihać: Nije platio dug, pa dobio besplatan oglas\nNaredni članakNakon eksplozije u džamiji, broj umrlih u Bangladešu popeo se na 11


Milion i po ljudi zaraženo u Brazilu, predsednica sigurna: Zika neće ugroziti Olimpijske igre!\nEpidemija virusa zika u Brazilu neće ugroziti održavanje Olimpijskih igara, koje će održavaju u avgustu, izjavila je predsednica Brazila Dilma Rusef.\n"Ova situacija ne ugrožava Olimpijske igre. Sigurni smo da ćemo do početka Igara imati značajnog uspeha u iskorenjivanju" tigrastih komaraca, koji prenose virus zika, prenela je agencija AFP.\nLetnje olimpijske igre, koje se održavaju u Rio de Žaneiru od 5. do 21. avgusta, privući će veliki broj sportista i gledalaca iz čitavog sveta.\nRusef se obratila novinarima nakon što je posetila dva domaćinstva u predgrađu Rio de Žaneira, u sklopu nacionalne kampanje za sprečavanje širenja zike.\nOko 220.000 brazilskih vojnika je u čitavoj zemlji od kuće do kuće delilo letke u kojima se navode načini širenja zike, kao i njenog sprečavanja.\nIako kod većine ljudi izaziva tek blaže simptome, zika se povezuje sa značajnim rastom broja dece koja se rađaju sa mikrocefalijom, a čije su majke tokom trudnoće bile zaražene virusom zika.\nUpozoravajući da su trudnice posebno izložene opasnosti, Rusefova je izjavila: "Ovaj rat zavisi od nas. Vlada je na čelu tih napora, ali mi ne možemo sami da dobijemo rat. Potrebno je da se uključe svi."\nU Brazilu je od početka 2015. godine zikom zaraženo 1,5 miliona ljudi.\nSVETSKE IGRE SPORTOVA NA PLAŽI Medićeva i Farkaš brane boje Srbije u Kataru\nNekadašnji igrač američkog fudbala Filp Benks, imao je najbolje hvatanje, i to van terena, nakon kojeg je postao heroj u SAD.\nIstinska legenda vaterpola, čovek koji je našom reprezentacijom harao Evropom i svetom, a onda i kao član selekcije Crne Gore, konačno više nije životno ugrožen.\nNajprovokativnija sportska fotografiju u surovoj konkurenciji je napravila zapravo američka novinarka.\nBolna strana Zimskih olimpijskih igara: Padovi i povrede u Sočiju\nZa četiri dana takmičenja na Zimskim olimpijskim igrama viđeno je mnogo lepih, brzih, elegantnih i lucidnih poteza, ali u Sočiju viđena je i ona tamnija i bolna strana sporta - strana povrede i padova.\nEVROPSKA NEDELJA SPORTA OD 23. DO 30 SEPTEMBRA U nedelju sportski izazov između Kraljeva i Čačka\nU nedelju 23. septembra, održaće se peti po redu „Sportski izazov“, a ovog puta u broju odnosno procentu ljudi koji će vežbati tog dana, nadmetaće se Kraljevo i Čačak.\nArmstrong vratio bronzu iz Sidneja Olimpijskom komitetu SAD\nBivši američki biciklista Lens Armstrong izjavio je da je vratio bronzanu medalju koju je osvojio na Olimpijskim igrama u Sidneju 2000. godine.\nProdati Olimpijski krugovi sa Sidnejskog mosta\nPet Olimpijskih krugova sa Sidnejskog lučkog mosta, na kome su proslavljene Igre održane u tom gradu 2000. godine, prodati su na aukciji na Ibeju za 17.000 dolara.


Zaštita dece na internetu - :: MojForum.net ::\nTema: Zaštita dece na internetu\n« poslato: 20:02:19, 02.Avg.2013. »\n2009.godine na inicijativu Ministarstva za telekomunikacije i informaciono društvo Republike Srbije, pokrenut je sajt " Klikni bezbedno".\nSajt "Klikni bezbedno" daje pune informacije roditeljima a i mladima, kako da se zaštite na internetu.\nNaučite svoje dete da vas obaveštava o svakom iskustvu iz virtualnog / realnog sveta, koje ga zabrinjava.\nUbedite ga da u vas može da se pouzda i kada neoprezno uradi nešto loše i da ćete zajedno potražiti rešenje!\nNaučite svoju decu pravilnim tehnikama pretraživanja. Objasnite im da ne veruju svemu što nađu na Internetu.\nNeka traže informacije bar na tri različita sajta i međusobno ih uporede. Kada pišu školske zadatke, neka navedu izvor informacija.\nPazite da vaša deca posećuju veb sajtove čiji sadržaj ne krši zakon. Takođe im objasnite da u stvarnosti nije sve tako kako se na Internetu prikazuje.\nPre nego što instalirate bilo šta na računar, pročitajte tekst o zaštiti privatnih podataka i izjavu korisnika.\nProverite na Internetu pouzdanost softvera koji nameravate da preuzmete.\nU svom imejl programu koristite filter spamova. Svoju imejl adresu čuvajte, nemojte je objavljivati na vebu.\nIzbegavajte mejlove od nepoznatih osoba i pre otvaranja prekontrolišite priloge antivirus programom.\nDa štite svoj password / šifru.\nOdg: Zaštita dece na internetu\n« Odgovor #1 poslato: 20:09:47, 02.Avg.2013. »\nTo važi i za Internet!\nUvek na svom računaru uključi zaštitni program.\nKoristi najnoviju verziju antivirus programa. Posle preuzimanja datoteke uvek snimljenu datoteku prekontroliši antivirus programom i tek onda je otvori. Nemoj da skidaš igre sa nepoznatih sajtova. Pri uspostavljanju profila, četovanja ili igranja igara uvek čuvaj svoje lične podatke. Lične podatake u online obrascima popunjavaj samo kada možeš 100% da im veruješ. Ukoliko smatraš da si naručio neku sumnjivu uslugu, obavesti roditelje. Svako može da pogreši. Prozorčiće koji iskaču zatvaraj klikom na crveni simbol x u desnom gornjem uglu. Nikad nemoj da klikneš na takav prozor!\nFOTOGRAFIJE I WEB KAMERA\nNa Internetu se ponašaj odgovorno – nemoj se sakrivati iza monitora.\nDA BI KLIK UVEK BIO BEZBEDAN\nZLATNA PRAVILA SURFOVANJA\n9209 Pregleda 11:34:12, 12.Mar.2013.\n1826 Pregleda 18:44:39, 03.Apr.2010.\n2040 Pregleda 12:53:58, 24.Avg.2013.


Tema: Merkel zatražila novi mandat, u Bundestag ulaze i ekstremni desničari\n24.09.2017., 20:01 #1\nNemačka kancelarka Angela Merkel, čiji konzervativci su osvojili većinu na današnjim izborima zatražila je mandat za sastav nove vlade dok je šef Socijaldemokrata Martin Šulc, dosadašnji član njene vladajuće koalicije priznao poraz a njegova stranka najavila da odlazi u opoziciju.\nMerkelkini konzervativci osvojili su četvrti mandat na izborima na kojima je u parlament ušla krajnje desničarska stranka AfD prvi put u više od pola veka, pokazuju izlazne ankete.\n"Naravno, nadali smo se boljem rezultatu ali CDU/CSU je najjača snaga u parlamentu i formiraće narednu valdu", rekla je Merkel.\nOna je rekla da ulazak AfD u parlament predstavlja izazov i da neće žuriti da formira novu vladu. "Vratićemo nazad birače od AfD uz dopbru politiku", rekla je Merekel pristalicama po objavljivanju rezultata izlaznih anketa. ;\nIzlazne ankete pokazuju da je na parlamentarnim izborima u Nemačkoj najviše mesta u Budestagu dobila Hrišćansko-demokratska unija (CDU) aktuelne kancelarke Angele Merkel – 32,5 posto glasova.\nPrema ovim projekcijama, u parlament Nemačke ulazi i krajnje desna ksenofobična Aleternativa za Nemačku (AfD) sa 13 posto podrške.\nKako prenosi BBC, pozivajući se na podatke Konzorcijuma javnih radiodifuznih institucija Savezne Republike Nemačke (ARD), socijaldemokrate Martina Šulca dobile su 20 posto glasova, a iza njih su ekstremni desničari iz AfD sa sedam odsto manje.\nDojče vele prve rezultate ocenjuje kao fijasko velikih partija, napominjući da su u ovakvom odnosu snaga moguće samo dve koalicije: ili nastavak Velike koalicije CDU/CSU i SPD, ili tzv. "Jamajka koalicija" (CDU/CSU, FDP, Zeleni). U Bundestag će po svemu sudeći ući šest partija.\nIzlaznost na nemačkim parlamentarnim izborima do sada je malo niža nego što je bila na prethodnim izborima 2013. godine, saopštila je centralna izborna komisija.\nBirališta su otvorena od 8.00 sati ujutro a do 14.00 glasalo je 41,1 odsto birača, navela je komisija.\nTo je malo niže nego 2013. kada je izlaznost u to vreme bila 41,4 odsto.\nNa prethodnim izborima konačna izlaznost bila je 71,5 odsto.\nKancelarka Angela Merkel je glasala u nedelju blizu svoje kuće u Berlinu, a na glasačko mesto je došla sa suprugom Joahimom Zauerom.\nMerkelkin glavni protivkandidat Martin Šulc glasao je, sa suprugom, u Virzelenu u zapadnoj Nemačkoj.\nPredsednik Nemačke Štajnajer upozorio je sugrađane da ne dozvole drugima da odlučuju o budućnosti zemlje time što neće izaći na glasanje na parlamentarnim izborima u uvodniku objavljenom u današnjem listu "Bild am Zontag" (Bild Am Sonntag).\n"Nikad nije bilo jasnije da su ovi ; izbori o budućnosti demokratije u Evropi", napisao je danas nemački predsednik, dok ankete pokazuju da je čak trećina Nemaca neopredeljena.\n"Ako vi ne glasate, drugi odlučuju", napisao je Štajnmajer.\n24.09.2017., 20:08 #2\nRe: Merkel zatražila novi mandat, u Bundestag ulaze i ekstremni desničari\nSALJEM GOSPODJI MERKEL,MOJE NAJSRDACNIJE CESTITKE POVODOM NJENE CETVRTE POBEDE,NA PARLAMENTARNIM IZBORIMA U SAVEZNOJ\nREPUBLICI NEMACKOJ !\n24.09.2017., 20:13 #3\nФинооооооооо......... сад када нацисти почну да праве пичвајз...... биће свашта.........\n24.09.2017., 20:18 #4\nКомша се обрадовао због Вучића. Воли и он Меркелову. Али АфД гази.\n24.09.2017., 21:31 #5\nStotine demonstranata protestuje večeras u Berlinu protiv ulaska desničarske, nacionalističke partije Alternativa za Nemačku (AfD) u nemački parlament.\nOkupljeni uzvuikuju "Ceo Berlin mrzi AfD", "Nacističke svinje" i druge slogane. Nekoliko demonstranata je flašama gadjalo policajce koji ih sprečavaju da se približe zgradi.\nPrema rezultatima izlaznih anketa AfD je osvojila oko 13 odsto glasova što znači da bi mogla da osvoji izmedju 86 i 89 mesta u Bundestagu....\n24.09.2017., 21:48 #6\nKlasicno libtard vidjenje demokratije.\n24.09.2017., 21:53 #7\nOK, demokratija je demokratija samo...\nSAMO ŠTO JE AFD DRUGA PO SNAZI U BIVŠOJ ISTOČNOJ NEMAČKOJ\ni treća po snazi generalno.\n24.09.2017., 21:57 #8\nAFD čeka energičnu i harizmatičnu ličnost poput Trampa ili Hitlera da ispliva iz njihovih redova.\n24.09.2017., 22:01 #9\nMalo preterujete, nije AfD uopšte fašistička stranka.\nProruska desnica, animigrantski raspoložena, sasvim korektna stranka\n24.09.2017., 22:03 #10\nKo da je bitno, skinhedi neonacisti masovno glasaju za Trampa i AFD, u tome je poenta i onda paradiraju sa bakljama i zastavama.\nOni će sada da se šibaju na ulicama Berlina sa antifom, evo javljaju da je stanje pred pičvajzom, kreću protesti ko u Čarlotsvilu.\nPoslednji put ažurirao/la Straks92 : 24.09.2017. u 22:07\n24.09.2017., 22:08 #11\nKo da je bitno, skinhedi neonacisti masovno glasaju za Trampa i AFD, u tome je poenta.\nZa AfD su masovno glasali i stranci...\n24.09.2017., 22:08 #12\nBeli stranci, tipa Česi i Poljaci, Srbi.\nNisu sigurno crnci i Arapi, Turci, der Juden i tako dalje.\n24.09.2017., 22:09 #13\nJedino Tsar ruske imperije i vascelog kosmosa može da drži na kratkom lancu sve opcije.\n24.09.2017., 22:12 #14\nCestitke frau Merkel na pobedi i liberalima na povratku u parlament i Vladu.\n24.09.2017., 22:12 #15\nKasno su se probudili\n24.09.2017., 22:14 #16\nНајважније је да Савезници зауставе изградњу Северног тока 2, а онда може и сам Хитлер из гроба да устане - све наде нео-нациста од Ангеле Меркел-Хитлер [окултно венчање фрау Ангеле и мртвог Хитлера одржано је у првој ноћи (не)свете Валпургис у првом мандату фрау Ангеле] до АФД су покопане.\nPoslednji put ažurirao/la комшија : 24.09.2017. u 22:31\n24.09.2017., 22:16 #17\nU bivšoj DDR\n- stranka Angele Merkel - 28,6%\n- AfD 21,5%\n- SPD fijasko samo 13,8%\n24.09.2017., 22:18 #18\nПроруска десница? па нема горих фашиста човече!\nПогледај само дверце.\n24.09.2017., 22:18 #19\nZadojeni su komunizmom pa im treba vremena da se oslobode naopakog razmisljanja.\n24.09.2017., 22:19 #20\nЊега ће бољшевици ускоро обесити испред Кремља.\n24.09.2017., 22:19 #21\nПобеда Меркелове, плус ранија победа Макрона, значи да ће ЕУ постепено прећи са нивоа финансијске заједнице на ниво федерације европских држава.\n24.09.2017., 22:20 #22\nTo su pre svega hrišćanski socijalisti, Dveri, AFD, ona Marin u Francuskoj.\nNisu nacional - socijalisti jer više im je naglasak verovatno na hrišćanstvu a ne na naciji.\nMada ne znam da li je AFD za socijalizam ili kapitalizam...\n24.09.2017., 22:21 #23\nOkupljeni uzvuikuju "Ceo Berlin mrzi AfD", "Nacističke svinje" i druge slogane.\n24.09.2017., 22:22 #24\nZameraju mu otvaranje prema zapadu ali znaju da se nd treba šaliti sa kgb školom. Nisu Trampa bezveze savetovali da ne priča sa Imperatorom duže od pola sata.\n24.09.2017., 22:24 #25\nProsecna starost Nemaca je 52 godine.\nSamo u zadnjih 5 godina su im uvalili 2 miliona Arapa.\nKazu da ISIS ima 50000 boraca(u najboljim danima). Pazi koliko vremena tteba rusima, irancima itd da izadu ns kraj sa njima.\nSteta. Nemci su napravili puno toga za covecanstvo


Hotel Gouvia 2* Krf | Letovanje 2022. | Grcka hoteli\nHotel Gouvia 2* nalazi se u istoimenom mestu severno od grada Krfa. Hotel je smešten na samo 150 metara od plaže GouviaGuvia, pored koje se nalazi i jedna od najvećih marina u severnom delu ovog jonskog ostrva.\nSadržaj : Gouvia Hotel 2* u svom sklopu poseduje tradicionalni restoran i bogat doručak na bazi švedskog stola. Klimatizovane sobe imaju besplatan bežični internet i namešten balkon sa pogledom na bazen.\nGosti mogu da uživaju u piću u baru kod bazena i u glavnom baru. U restoranu možete probati neke od lokalnih specijaliteta i internacionalnih jela, posluženih od strane ljubaznog i nasmejanog osoblja. Hotel takođe rukovodi tavernom koja se nalazi direktno na plaži i služi morsku hranu kao i laka jela i pića.\nOsoblje na recepciji koja radi 24 sata vam može dati informacije o izboru zabave u Guviji, kao što su barovi i noćni klubovi. Na 100 metara od hotela se nalazi autobuska stanica sa čestim prevozom do grada Krfa, udaljenog 6km i međunarodnog aerodroma na Krfu, udaljenog 7 km. Besplatan javni parking na raspolaganju je u blizini.\nSmeštaj : Ovaj hotel raspolaže sa 41 sobom. Sve sobe ovog porodičnog hotela su svetle i vazdušaste sa pločicama na podovima. Sve imaju TV i fen za kosu, klima uređaj i balkon opremljen garniturom za sedenje.\nViše informacija o ovom hotelu možete pronaći na web stranici : www.gouviahotel.com